ΓΡΑΠΤΗ ΕΡΩΤΗΣΗ E-0251/00

υποβολή: Daniel Hannan (PPE-DE) προς την Επιτροπή

(7 Φεβρουαρίου 2000)

Θέμα: Δήλωση του Επιτρόπου Liikanen

Η έκδοση της 4ης Οκτωβρίου 1999 του Cordis Focus περιέχει επίσημη δήλωση του Επιτρόπου Liikanen που λέει ότι είναι απαράδεκτο να στοιχίζει τρεις φορές περισσότερο και να χρειάζεται επτά φορές περισσότερο χρόνο η ίδρυση μιας νέας επιχείρησης στην Ευρωπαϊκή Ένωση από ό,τι στις Ηνωμένες Πολιτείες.

Ποια είναι τα αίτια, κατά τη γνώμη της Επιτροπής, αυτής της διαφοράς κόστους; Τι μέτρα προτίθεται να λάβει για να εξαλειφθούν αυτές οι επιβαρύνσεις επί των επιχειρήσεων; Προτίθεται, κατά συνέπεια, να σταματήσει να θεσπίζει νομοθετικές διατάξεις κοινωνικού περιεχομένου;

Απάντηση του κ. Liikanen εξ ονόματος της Επιτροπής

(31 Μαρτίου 2000)

Είναι σαφές ότι οι διαφορές μεταξύ του χρόνου και του κόστους που απαιτείται για την δημιουργία μιας νέας επιχείρησης στην Κοινότητα και του αντίστοιχου χρόνου και κόστους που απαιτείται για μια αντίστοιχη δημιουργία στις Ηνωμένες Πολιτείες είναι απαράδεκτες.

Πράγματι, η έκταση αυτής της διαφοράς ποικίλει ανάμεσα στα κράτη μέλη και εξαρτάται από τις διαφορετικές διοικητικές παραδόσεις και από τις διαφορετικές ανταποκρίσεις στα προβλήματα που προκύπτουν από καιρό σε καιρό στις εμπορικές δραστηριότητες που δεν αποτελούν αντικείμενο κανονιστικής ρύθμισης. Όμως, η επικρατούσα άποψη σε όλα τα κράτη μέλη είναι ότι οι διαδικασίες πρέπει να απλοποιηθούν και το κόστος πρέπει να μειωθεί. Η Επιτροπή βοήθησε τα κράτη μέλη να αντιμετωπίσουν το πρόβλημα με διάφορους τρόπους. Η έκθεση της ειδικής ομάδας για την απλούστευση του επιχειρηματικού περιβάλλοντος (BEST)(1) εστιάζεται σε αυτό το συγκεκριμένο θέμα στην τέταρτη σύστασή της, όπου καλεί τα κράτη μέλη να αναλάβουν πρωτοβουλίες με σκοπό να διευκολύνουν τη δημιουργία επιχειρήσεων. Στη συνέχεια αυτής της έκθεσης, στα πλαίσια του Σχεδίου δράσης για την προώθηση του επιχειρηματικού πνεύματος και της ανταγωνιστικότητας(2), ζητείται από την Επιτροπή να παρακολουθεί και να αξιολογεί την πρόοδο σχετικά με την εφαρμογή της σύστασης όσον αφορά την έναρξη επιχειρηματικών δραστηριοτήτων επιχειρήσεων(3), καθώς και να κοινοποιεί τις πληροφορίες σχετικά με τη βέλτιστη πρακτική.

Στο πλαίσιο των συντονισμένων δράσεων, όπου η Επιτροπή βοηθά τα κράτη μέλη να προσδιορίζουν και να ανταλλάσσουν βέλτιστη πρακτική σε θέματα που αποτελούν το επίκεντρο της πολιτικής για τις επιχειρήσεις, δόθηκε ιδιαίτερη προσοχή στο ερώτημα της έναρξης επιχειρηματικών δραστηριοτήτων των επιχειρήσεων. Η σύσταση της Επιτροπής σχετικά με τη βελτίωση και την απλούστευση του επιχειρηματικού περιβάλλοντος για τις επιχειρήσεις που αρχίζουν τις επιχειρηματικές δραστηριότητές τους, που αναφέρεται στην έκθεση BEST, συνοψίζει την ορθή πρακτική που προσδιορίστηκε κατά την πρώτη συντονισμένη δράση που αφορούσε άμεσα το θέμα αυτό. Όπωςπογραμμίζεται στην πρόσφατη έκθεση σχετικά με τη συντονισμένη δράση(4),πάρχουν μαρτυρίες ότι έχει επιτευχθεί πρόοδος στον εν λόγο τομέα. Για παράδειγμα, τα γαλλικά Centres de formalits d'entreprises απλοποίησαν ριζικά τις διαδικασίες για τις επιχειρήσεις που αρχίζουν τις επιχειρηματικές δραστηριότητές τους. Επιπλέον,πάρχει η ενθαρρυντική μαρτυρία κρατών μελών που διδάσκονται από τις εμπειρίες άλλων κρατών. Το πορτογαλικό δίκτυο Centro de Formalidades das Empresas, για παράδειγμα, βασίστηκε συνειδητά στο γαλλικό πρότυπο.

Οι συντονισμένες δράσεις προσδιόρισαν επίσης τη βέλτιστη πρακτική στους τομείς της χρηματοδότησης, της κατάρτισης και τωνπηρεσιώνποστήριξης για τις επιχειρήσεις που αρχίζουν τις επιχειρηματικές δραστηριότητές τους.

Επιπλέον, η Επιτροπή ενισχύει την αξιολόγηση του αντικτύπου της προτεινόμενης κοινοτικής νομοθεσίας σχετικά με τις μικρομεσαίες επιχειρήσεις (ΜΜΕ) μέσω του συστήματός της για την αξιολόγηση του επιχειρηματικού αντικτύπου.

Η Επιτροπή αρχίζει επίσης μία πρωτοβουλία συγκριτικής αξιολόγησης στον τομέα του επιχειρηματικού πνεύματος και της καινοτομίας. Οι πρώτες συζητήσεις θα πραγματοποιηθούν κατά το Συμβούλιο Βιομηχανίας που θα πραγματοποιηθεί τον Μάιο, τα δε πρώτα αποτελέσματα αναμένονται κατά τη διάρκεια της γαλλικής προεδρίας.

Στην πράσινη βίβλο για την καινοτομία(5) τονίστηκαν ειδικά προβλήματα για την έναρξη των επιχειρηματικών δραστηριοτήτων καινοτόμων επιχειρήσεων. Μια ποικιλία μέτρων στα πλαίσια του σχεδίου δράσης για την καινοτομία(6) περιγράφει ταφιστάμενα μέτρα, ιδιαίτερα δε όσον αφορά τις νέες εταιρείες τεχνολογικής

βάσης. Στις αρχές του 1999 άρχισε μία πρώτη δοκιμαστική δράση με ειδικό στόχο τον προσδιορισμό των οικονομικών χώρων που παρέχουν το καλύτερο περιβάλλον για την επιτυχή έναρξη των επιχειρηματικών δραστηριοτήτων και για την ανάπτυξη νεοσύστατων εταιρειών μετοχικής βάσης. Η εν λόγω πρότυπη δοκιμαστική δράση θα προωθήσει επίσης την εξακρίβωση της καταλληλότητας και τη μεταφορά καινοτόμων στρατηγικών που θα επιδεικνύουν τις βέλτιστες πρακτικές από τις περιφέρειες της Κοινότητας για τη δημιουργία καινοτόμων εταιρειών. Όσον αφορά το ερώτημα σχετικά με την Νομοθεσία του κοινωνικού χάρτη, η Επιτροπή θα ήθελε να παραπέμψει το αξιότιμο μέλος στο άρθρο 137(2) (πρώην άρθρο 118) της Συνθήκης ΕΚ.

Για το σκοπό αυτό, η διακυβερνητική διάσκεψη ενέκρινε τη δήλωση αριθ. 26, στην οποία αναφέρονται τα εξής: Ταψηλά συμβαλλόμενα μέρη σημειώνουν ότι στις συζητήσεις σχετικά με το άρθρο 118(2) [σημερινό άρθρο 137(2)] της Συνθήκης για την ίδρυση της Ευρωπαϊκής Κοινότητας, συμφωνήθηκε ότι η Κοινότητα δεν έχει την πρόθεση, καθορίζοντας ελάχιστες απαιτήσεις για την προστασία της ασφάλειας και τηςγείας των εργαζομένων, να προβεί σε διακρίσεις, κατά τρόπο αδικαιολόγητο από τις περιστάσεις, εις βάρος των εργαζομένων στις μικρομεσαίες επιχειρήσεις.

(1) Ευρωπαϊκές Κοινότητες (1998). Έκθεση της ειδικής ομάδας για την απλούστευση του επιχειρηματικού περιβάλλοντος, Υπηρεσία Επισήμων Εκδόσεων των Ευρωπαϊκών Κοινοτήτων, Λουξεμβούργο. ISBN 92-828-3418-2.

(2) Συμπεράσματα του Συμβουλίου σχετικά με το σχέδιο δράσης για την προώθηση του επιχειρηματικού πνεύματος και της ανταγωνιστικότητας, 29.4.1999.

(3) Σύσταση της Επιτροπής αριθ. 97/344/ΕΚ της 22 Οκτωβρίου 1997, σχετικά με τη βελτίωση και την απλούστευση του επιχειρηματικού περιβάλλοντος για την έναρξη των επιχειρηματικών δραστηριοτήτων επιχειρήσεων, ΕΕ L 145 της 5.6.1997.

(4) Έκθεση της Επιτροπής προς το Συμβούλιο και το Κοινοβούλιο για τις συντονισμένες δράσεις με τα κράτη μέλη σχετικά με την πολιτική για τις επιχειρήσεις. COM(1999)569 τελικό.

(5) COM(95)688 τελικό.

(6) COM(96)589 τελικό.